section_heading: Dominacija Lyona
paragraph_text: Počevši od sezone 2001./02., Lyon je krenuo u rekordno osvajanje naslova francuskog prvaka – sedam puta za redom. U početku je osvajao naslove nakon neizvjesnih prvenstava; međutim, u sezoni 2005./06. Lyon je osvojio naslov s do tada rekordnih 15 bodova prednosti. Sljedeće sezone osvojili su naslov prvaka s rekordnih 17 bodova prednosti, osiguravši titulu nekoliko kola prije kraja prvenstva. Lyon je također bio uspješan i u Europi, a pod Predsjednikom Jean-Michel Aulas adaptirao je strategiju koja mu je osiguravala dovođenje mnogih svjetski poznatih igrača kao što su Michael Essien, Florent Malouda, Éric Abidal, Hugo Lloris, Miralem Pjanić, Kim Källström, Dejan Lovren, Jérémy Toulalan, Karim Benzema i drugi. Takva dominacija rezultirala je negodovanjem od strane mnogih zbog nedostatka natjecateljskog duha u ligi, dosade i predvidljivosti, a samo su Marseille, Monaco, Lille i Bordeaux uspjeli pružati kakav- takav otpor sedmerostrukim prvacima.